el en el el en en el el el el el el el el el el en fr el en el el el el it ca el el el el el el el en en el el el el en en el el el el en el es el es en es el es el es en el el el el el el el el el el el el el el el el el el el el el el en en fr en el
Κυκλάδες: Τα δημοφιλή νησιά με την πιο φθηνή διαμονή – Μύκονος Ειδήσεις | Μύκονος Ενημέρωση | Νέα Μυκόνου | Xplore Mykonos News
Τα νησιά των Κυκλάδων είναι μια από τις δημοφιλέστερες επιλογές για τις καλοκαιρινές διακοπές τόσο των Ελλήνων όσο και των ξένων τουριστών, ωστόσο το υψηλό κόστος διαμονής και εισιτηρίων καθιστά τους προορισμούς αυτούς απαγορευτικούς για πολλούς από εμάς.
Έτσι, μετά από αρκετή έρευνα, καταφέραμε να ανακαλύψουμε τα τρία πιο οικονομικά νησιά των Κυκλάδων σε διαμονή και ακτοπλοϊκά. Σημειώνουμε πως τα πραγματικά παραδείγματα καταλυμάτων που θα διαβάσετε παρακάτω έχουν υπολογιστεί για τις ημερομηνίες 30 Ιουλίου και 6 Αυγούστου, ενώ οι τιμές αναφέρονται σε δίκλινα δωμάτια ανά ενήλικα. Το κόστος των ακτοπλοϊκών αναφέρεται πάλι στις ίδιες ημερομηνίες, ενώ πρόκειται για οικονομικές θέσεις (κανονικό εισιτήριο μετ’ επιστροφής) χωρίς αυτοκίνητο.
Θα περίμενε κανείς πως οι τιμές στο μεγαλύτερο νησί των Κυκλάδων, το οποίο μάλιστα προτιμούν χιλιάδες τουρίστες κάθε χρόνο, θα ήταν αρκετά τσουχτερές, εντούτοις η Νάξος προσφέρει επιλογές για όλα τα βαλάντια, τόσο στη διαμονή όσο και στη διασκέδαση.
Εάν ψάχνετε, λοιπόν, για φθηνή διανυκτέρευση, μπορείτε να βρείτε καταλύματα από 30 ευρώ τη βραδιά κατ’ άτομο, ενώ εάν επιλέξετε το οργανωμένο κάμπινγκ, οι τιμές για μια σκηνή κυμαίνονται περίπου στα 17,5 ευρώ το άτομο. Όσον αφορά τα ακτοπλοϊκά εισιτήρια, οι οικονομικές θέσεις ξεκινούν από 100 ευρώ μετ’ επιστροφής (για το λιμάνι του Πειραιά), χωρίς το αυτοκίνητο.
Μια από τις μαγευτικές παραλίες της Νάξου:
View this post on Instagram
A post shared by stories of aegean (@storiesofaegean)
Η Άνδρος είναι ένα αρκετά υποτιμημένο νησί, καθώς αν και διαθέτει μοναδικές παραλίες, οργιάζουσα φύση και αρκετές επιλογές σε διασκέδαση, δεν αποτελεί εξίσου διαδεδομένο προορισμό με τα υπόλοιπα νησιά των Κυκλάδων.
Το γεγονός ότι δεν είναι εξίσου κοσμοπολίτικη, έχει ως αποτέλεσμα να είναι και πιο οικονομική, με τους επίδοξους παραθεριστές να βρίσκουν δωμάτια με 30 ευρώ τη νύχτα, ενώ τα δρομολόγια -μολονότι περιορισμένα- ξεκινούν στα 50 ευρώ (από το λιμάνι της Ραφήνας).
Μια από τις υπέροχες παραλίες της Άνδρου:
View this post on Instagram
A post shared by Andros Secrets (@andros_secrets)
Η πρωτεύουσα των Κυκλάδων με το καταπληκτικό φαγητό και τον πλούσιο πολιτισμό είναι επίσης ένα νησί που προσφέρει επιλογές για όλα τα γούστα και τα μπάτζετ.
Πιο συγκεκριμένα, οι τιμές για ένα δωμάτιο πέντε λεπτά με τα πόδια από την παραλία ξεκινούν περίπου στα 30 ευρώ το άτομο, ενώ ακτοπλοϊκά θα βρείτε και με 90 ευρώ, ξεκινώντας από το λιμάνι του Πειραιά.
Η αρχοντική Ερμούπολη από ψηλά:
View this post on Instagram
A post shared by Πανέμορφα τοπία απο την Ελλάδα (@panemorfa_topia_ap0_thn_ellada)
Ακολουθήστε μας στα social media του XploreMykonosNews.gr
Κάντε εγγραφή και στο κανάλι μας στο YouTube
Ακολουθήστε μας και στο Νο1 lifestyle & travelling περιοδικό της Μυκόνου XploreMykonosMagazine.com
Washington Post: Οι πιθανότητες να χρησιμοποιήσει ο Πούτιν πυρηνικά
Conde Nast Traveller: Σάρωσαν η Ελλάδα και τα ξενοδοχεία της στα Readers’ Choice Awards 2022 – Ποια βραβεύθηκαν
Φυσικό αέριο: Νωρίτερα ο χειμώνας στην Ευρώπη λόγω της La Nina
Πόλεμος στην Ουκρανία: Πυρηνικός συναγερμός σε όλο τον πλανήτη
Τουρισμός: Καλοκαίρι μέσα στο φθινόπωρο – Ποιοι προορισμοί καταγράφουν ρεκόρ
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Πατήστε για να μοιραστείτε στο WhatsApp(Ανοίγει σε νέο παράθυρο)
Κλικ για κοινοποίηση στο LinkedIn(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Πατήστε για να μοιραστείτε στο Telegram(Ανοίγει σε νέο παράθυρο)
Κλικ για κοινοποίηση στο Reddit(Ανοίγει σε νέο παράθυρο)
Tags: NEWS CYCLADES, NEWS GREECE, NEWS MYKONOS, XPLOREMYKONOSNEWS.GR, ΑΝΔΡΟΣ, ΕΙΔΗΣΕΙΣ, ΕΙΔΗΣΕΙΣ ΕΛΛΑΔΑ, ΕΙΔΗΣΕΙΣ ΜΥΚΟΝΟΣ, ΕΙΔΗΣΕΙΣ ΜΥΚΟΝΟΥ, ΕΝΗΜΕΡΩΣΗ ΕΛΛΑΔΑ, ΕΝΗΜΕΡΩΣΗ ΚΥΚΛΑΔΕΣ, ΕΝΗΜΕΡΩΣΗ ΜΥΚΟΝΟΣ, ΚΥΚΛΑΔΕΣ, ΚΥΚΛΑΔΕΣ ΕΙΔΗΣΕΙΣ, ΚΥΚΛΑΔΕΣ ΕΝΗΜΕΡΩΣΗ, ΚΥΚΛΑΔΕΣ ΝΕΑ, ΚΥΚΛΑΔΕΣ ΤΟΥΡΙΣΜΟΣ, ΜΥΚΟΝΟΣ ΕΙΔΗΣΕΙΣ, ΜΥΚΟΝΟΣ ΕΝΗΜΕΡΩΣΗ, ΝΑΞΟΣ, ΝΕΑ ΜΥΚΟΝΟΥ, ΣΥΡΟΣ, ΤΑ ΝΕΑ ΤΗΣ ΜΥΚΟΝΟΥ, ΤΟΥΡΙΣΜΟΣ